Avasta meiega ajatut maad, rahvas ja inimesi
koos saatejuht Barry Seagal'iga saates "Juured ja peegeldused"
Avasta Püha Maa hästi hoitud vanu ja uusi saladusi
erinevatelt elualadelt.
JUURED JA PEEGELDUSED
Templimägi 2.osa / Issanda koda
Käesolevaga jätkame oma saadet maailma kõige olulisema hoone teemal,
mille kuningas Taavet ostis 3000.a. tagasi.
"Ja Taavet ostis rehealuse ja veised viiekümne hõbeseekli eest."
Rääkisin arheoloog Gaby Barkay'ga sellest ostust ja pärandist.
Tolle aja tempel ei omanud vaid rahvuslikku ja usulist tähendust,
aga oli juutide süda.
Usuti, et Kõikväeline ise asetas sinna esimese kivi
ja kogu ülejäänud maailm loodi selle ümber.
Sellel mäel olla Aabraham plaaninud ohverdada oma poja Iisaki.
Taavet ostis selle paiga, et ehitada sinna ja peatada katk oma rahva keskel.
Sinna ehitas ta poeg Saalomon Esimese Templi
ja kuhu Babülonist saabunud põgenikud rajasid hiljem ka Teise Templi.
See on juudi ajaloo juur ja allikas.
Siin Templimäel teenisid preestrid ja leviidid Iisraeli Jumalat.
Kui ülempreester oli kõige pühamas paigas,
võis ta vaadata läbi Nikanori Värava ja Idavärava,
nähes kuni Õlimäeni välja, kus teenis teine preester.
Ühtlasi nägi ta Moabi mägedelt paistvat päikesetõusu,
mis andis talle loa siseneda kõige pühamasse paika.
See on väike maailm! Eriti siin Templimäel,
kus kohtasin oma sõbra Eilanit, kes on Iisraeli parim giid.
Leides Idavärava e. algselt Kuldvärava, teame ka täpselt templi asukohta.
Enamus allikate kohaselt asus tempel Templimäe keskel, nurgakivi kohal.
Idavärav e. Kuldvärav peaks olema kusagil seal (punasega märgitud),
aga kuna väljakaevamised pole lubatud, tekitab see suuri probleeme.
Ühe Iisraeli professori teooria kohaselt
asus tempel ehk hoopis seal -
selle kuppelehitise juures, mida kutsutakse ka Vaimu kupliks.
Ta arvab, et tempel asus seal seetõttu, et see on ühel joonel Kuldvärvaga.
Professor usub, et tempel asus siin, selle Vaimu kupli juures,
kuna see jäi otse Idavärava suuna peale, mis omakorda viis Õlimäele.
Võib see olla, et uus Tempel rajatakse just sinna,
jäädes otse Kaljukupli kõrvale?
Põhjalikud uuringud on näidanud,
et Esimese ja Teise Templi asukoht oli seal, kus täna asub Kaljukuppel.
Kaljukuppel asub muide kõige pühama paiga kohal.
"Juured ja peegeldused" on loodud selleks,
et jagada teiega Piiblit ning Iisraeli kultuuri ja õpetust.
Meie igatsus on ehitada teid üles,
kinkides lootust ja jagades Jumala armastust teie kõigiga.
Võtke meiega ühendust ja saage meie partneriteks,
et aidata jagada Head Sõnumit üle maailma.
Öeldakse, et Kaljukuppel ehitati 691.a.
Alates 2000.a mittemoslemid sinna ei pääse.
Võimalik on külastada vaid Templimäge, kuid mošeesse pääsevad vaid moslemid.
Läheme ja vaatame nüüd Idaväravat.
Sakarja 14 põhjal siseneb Messias Templimäele just sellest väravast.
See on kinni pitseeritud. Kuldvärav e. heebrea keeles Armuvärav.
See on tänapäeval ainukene Idamüüri värav.
Originaalvärav võib olla kas täitsa seal all või siis lõuna poole.
Nii et see on selline kahe otsaga asi.
Jumal räägib Idaväravast, Kuldväravast,
mis on pitseeritud kuni ajani, mil Jumala Prints sealt läbi tuleb.
Minu selja taga asub Kuldvärav e. Armuvärav.
Hes.44:1-2 "Siis ta viis mu tagasi pühamu välimise värava juurde idas,
mis oli aga suletud. Ja Issand ütles: See värav peab olema suletud,
seda ei tohi avada ega sealt sisse minna,
sest Issand, Iisraeli Jumal, on sellest sisse läinud!
Seepärast peab see olema suletud!"
See ootab Messiat, kes läheb sealt läbi, olles tulnud alla Õlimäele.
Kogu maailma päästemudel on seotud Templimäega.
Templimägi oli 1000.a. piiritletud vaid ümbritsevate rikastega.
Kuningas Heroodes Suur otsustas aga piirkonda laiendada,
rajades ulatusliku, suure platvormi, mida Saalomongi poleks ära tundnud.
Heroodes laiendas Templimäge 20.a.maj., kahekordistades piirkonda.
Sellest sai suurim religioosne keskus kogu iidses maailmas.
Sellest suuremat paika pole olemas.
Tuginedes iidsele juudi ajaloolasele, Josifes Flaviusele,
võttis Heroodes ette väga suure töö, et rajada Jumala templit,
mis oma suuruselt ja kõrguselt ületaks kõik muu.
Josifes ütleb, et Heroodes lammutas kõik vanad vundamendid ja rajas uued.
Templimägi polnud ta jaoks piisavalt suur,
mistõttu Heroodes laiendas piirkonda, ehitades ka ümbritsevatele müüridele,
täites müürid võlvide ja killustikuga.
Heroodese täiendused on kõik näha selles Idamüüri osas.
Heroodese rajatist ülistati ja öeldi:
"Kes pole näinud Heroodese ehitust, pole näinud elus midagi ilusat."
Templil oli imeilus siseõu koos seitsme väravaga,
samal ajal kui kogu ala ümbritsesid imeilusad sammaskäigud.
Templimäele viis kokku 5 väravat.
Mišna sõnul oli templiväljak 45m kõrge ja 45m lai, kõrgudes üle oru.
Egiptuse püramiidide järel oli see iidse maailma kõrgeim ehitis
ja suurim templi ala kogu maailmas, avaldades muljet oma struktuuriga.
Kristlaste ja juutide arvates siseneb Messias sellest väravast.
Samas aga asub teiselpool islami surnuaed.
Kuna surnute mälestust peab austama, siis kuidas Messias sealt üle pääseb?
Legendi kohaselt ulatub tulevikus Õlimäelt Templimäele sild
Messias ületab Kidroni oru üle silla, jõudes Idaväravani.
Saamaks osa elumuutvast kogemusest,
tule ja liitu meiega Lehtmajade püha pidustusteks.
Seal on võrratu piibliõpetus ja ülistus ja kiitus me Jumalale.
Info saamiseks külasta me kodulehte ja liitu meiega Jeruusalemmas!
Mišna kohaselt läks ülempreester läbi Idavärava Õlimäele.
Sinna viis konkreetne sild ja rada, mis olid üliolulised selleks,
et mitte rüvetada Kidroni orus olevaid haudasid.
Mišna kirjeldab teed Templimäelt Õlimäele kui võlvkäiku,
mis oli ehitatud võlvkaarte kohale,
vältimaks kokkupuudet allolevate haudadega ja sügavikega.
Neid võlvkaari oli seal ikka palju!
Preester ja ta abilised viisid punase pullvasika ohvrianniks Õlimäele.
Need nõlvad on olnud surnuaedadeks tuhandeid aastaid.
Siinpool on moslemite surnuaed ja sealpool juudi surnuaed.
Küsimus: mis juhtus Moosese seaduselaekaga?
Piibel ütleb, et esimese Templi ajal tõid preestrid seaduselaeka templisse,
kõige pühamasse paika keerubite tiibade all.
Selle kohal oli armutroon,
kuhu ülempreester piserdas Lepituspäeval verepiisku.
Seaduselaeka olemasolu kohta Teise Templi ajal viited puuduvad.
Seaduselaegas toodi Jeruusalemma ka Teise Templi ehitamise ajal,
aga seekord ei asunud see kõige pühamas paigas,
kuna usuti ettekuulutusse, et Teine Tempel püsib vaid ajutiselt.
Nii et seaduselaegas peideti salajasse peidupaika kõige pühama paiga all.
Seega seaduselaeka uuesti leidmine saab olema väga põnev sündmus!
Selle kohta on olemas mitmeid legende.
Ühe kohaselt peitis Jeremija selle templi aluspinnasesse.
Samuti usutakse, et see asub kas Etioopias või Nebo mäel, Jordaanias.
Seaduselaegas oli tehtud puidust ja kuna puit on häviv element,
siis see ei püsiks selle maa kliimas.
See on vastuoluline teema.
Osad usuvad, et templis peitus üleloomulik alalhoidev vägi,
mille tulemusena nii seaduselaegas kui muud vidinad
säilisid mäe sees asuvates suletud kambrites.
Teise Templi ajal oli spetsiaalne tunnel, kust kaudu preester templisse pääses,
hoides alal oma pühitsust ja puhtust.
Kõneleja viitab 1982.a. väljakaevamistele...
Alustasin kaevetöödega Templimäe all
ja me olime väga lähedal kõige pühamale paigale.
Meil oli piisavalt alust uskuda, et Moosese ehitatud seaduselaegas,
templi laud, küünlajalg ja mitmed muud väga olulised asjad
olid peidetud sügavale kõige pühama paiga alla.
Hakkasime kaevama ja jõudsime 30-40 m kaugusele sellest paigast.
Kuid kahjuks hakkas araablased mässama ja segama meid,
ning valitsus lõi kartma. Nii et meil kästi oma töö lõpetada.
Samas olen kindel, et jätkamine oleks toonud esile imelisi leide Templist.
Me leidsime tunneli, mille kaudu preester Templisse sisenes
ja see oleks juhtinud meid ka paika, kuhu Seaduselaegas on peidetud.
Nad hakkasid koheselt tunnelit puhastama, tehes seda salaja.
Kahjuks sai aga meedia sellest siiski teada ja avalikustas selle info,
mispeale araablased hakkasid koheselt meelt avaldama.
Olime vaid mõne tunni v. ühe päeva kaugusel paigast,
et leida Seaduselaegas.
Kas Templimäe all on avastamata kambreid ja peidupaiku?
Kuidas ma neist teadma peaks, kui nad on avastamata?
Kas te eeldate, et need on olemas? - Seda kindlasti!
Templimäe pinnast pole tegelikult korralikult uuritud,
mistõttu usun, et seal on väga palju üllatusi peidus.
Rääkides üllatustest...
Avastasin ühe hästi hoitud templi saladuse neile,
kes vaevatud ja koormatud - granaatõuna mahla!
Olen kuulnud, et selle mahla joomises peitub iidne hea tervise saladus.
Selles on rohkelt C-vitamiini.
Need granaatõunad on pärit Jeerikost.
On see alles maitsev! Üks mulle ja...teine teile!
Üks granaatõun päevas hoiab tohtri eemal!
Saalomoni uhked sambad olid kaetud massiivsete pronksist granaatõuntega.
1Kuningate 7:18 "Ja ta valmistas sambad,
et ühel nuppude kattevõrestikul oleks kaks rida granaatõunu ümberringi."
Kadunud granaatõuna loo järgi kukkus üks Saalomoni sammaste õuntest
kuhugi siia. Vaatame, kas leiame!
Wau! Iidne granaatõun! Lõikame lahti ja vaatame, palju seemneid seal on?
Teatud legendide kohaselt on igal granaatõunal 613 seemet,
mis viitavad 613-seadusele Tooras. Vaatame ja loeme üle!
Üks seeme teile ja 612 seemet mulle!
2, 3, 4...480, 481...Osadel võib ju 613 seemet olla, aga sellel küll mitte!
Peale nii pingelist seemnete lugemist vajame nüüd muusikalist pausi.
Tänuks Teie 22 eurose või suurema annetuse eest
tahame saata teile oma uue DVD "Timeless sounds" ("Ajatud helid").
Nüüd on aeg meie selle nädala sõnaks.
Vaadake kõiki me saateid, õppides selgeks kõik nädala sõnad
ja te saate Iisraeli külastades hakkama elementaarse heebrea keelega.
Nädala sõna
"Slicha" - vabandage
"Slicha" on heebrea keeles hästi oluline sõna,
mida kasutatakse hästi palju.
Kui ma tahan näiteks teed küsida, ütlen: "Slicha, kuidas ma sinna saaksin?"
Või kui põrkan kellegagi tänaval kokku, ütlen: "Slicha ehk vabandage!"
Või kui eksin oma naise v. koduste vastu, siis ütlen: "Slicha, kallis!"
Mida "slicha" tähendab? - Vabandust.
Vabandust mille pärast? - Vabandust, et eksisin millegi vastu?
Vabandus selle eest, kui üks inimene on eksinud teise vastu.
Mida te ütlesite? Vabandust? Ma ei tea...
Ma ütleks "slicha", kui olen kellegi vastu eksinud, et siis ära leppida ja olla hea.
Templimägi - judaismi pühaim paik piibellike ohverduste keskpunkt
on olnud islamistliku kontrolli all viimase 13 sajandi jooksul.
Piiblis mainitakse seda paika sadu kordi, Koraanis aga vaid korra.
Arheoloog Gaby Barcay sõnul on võimud hävitanud olulise osa
iidse Templi perioodi tähtsatest säilmetest.
Mis lugu on selle moslemite väljakaevamistega Templimäel?
Alates 90-ndatest valitseb uus ja fenomenaalne olukord.
Püüe tungida igasse Templimäe nurka ja lisada sinna ehitisi jms.
Selle tulemusena rajati sinna 1996.a. massiivne mošee,
mis mahutab tuhandeid inimesi ja on Lääne-Ida suurim mošee.
1999.a. kaevati massiivne auk nn. Saalomoni tallide lähistele
ja sealt veeti välja enam kui 400 koormatäit pinnast,
mis sisaldas endas väärtsulikke arheoloogilisi leide.
Kõik see kupatati maha Kidroni orgu.
Püüame neid koormaid läbi töötades päästa, mis päästa annab.
See oli vägivaldne väljavedu, kus harjakestega puhastamise asemel
kasutati buldoosereid.
Mida olete neist koormatest leidnud?
Meil on kümneid tuhandeid leide, millest enamus on küll väikesed.
Kahjuks pole meil suuremõõtmelisi arheoloogilisi leide v.asju,
kuna islami võimud kõrvaldasid need.
Aga leitud asjad katavad 10 tuhande aastase ajaloo
ja 10-15% asjadest pärinevad Saalomoni Esimese Templi päevilt.
Meil on ka palju materjali teiste erinevate ajastute kohta
kuni Teise Templi lammutamiseni välja.
Samuti on meil hilis-Rooma, algkristluse, algislami ja keskaja aegaseid asju.
See siin on Egiptuse skarabeus,
mida kasutati amuletina ja mis oli seotud pitsersõrmusega.
Meil on leidude sorteerimiseks omad ämbrid ja sõelumiskohad.
Templimäelt pärit materjal leotatakse vees lahti, sõelutakse läbi
ja kõik materjalid, mis viitavad seostele inimestega, kogutakse kokku.
Klaas, savi, luud, metall ja kivi lähevad kõik erinevatesse ämbritesse.
Meil on vabatahtlikke nii Iisraelist kui välismaalt.
Kooliõpilasi, tudengeid, sõdureid, pereliikmeid, kristlasi, palverändureid jne.
Meil on 30 000 vabatahtlikku, kes osalevad selles olulises projektis.
Unikaalne võimalus saada osa Jerusalemma olulisema paiga ajaloost!
Kõik vabatahtlikud on teretulnud liituma meiega!
Juured ja Peegeldused julgustab oma vaatajaid liituma selle tööga.
See ei paku vaid huvitavat kogemust, aga aitab ka kaasa
ühe olulisema piibliaegse paiga juurte avastamisele.
"Juured ja peegeldused" on loodud selleks,
et jagada teiega Piiblit ning Iisraeli kultuuri ja õpetust.
Võtke meiega ühendust ja saage meie partneriteks,
et aidata jagada Head Sõnumit üle maailma.
Tõlge: Anne-Ly Raukas